Tutorit

Psykologialla on tutoreita 6 kappaletta. Tutoriksi haetaan siten, että keväällä aukeaa Korppiin lomake jonka kautta pistetään hakemus vetämään. Myöhemmin keväällä kaksi edustajaa laitokselta ja kaksi edustajaa hallituksesta (yleensä PJ ja Kopo) tekevät yhdessä valinnat. Valinnat ilmoitetaan joskus huhtikuun aikana. Valintaprosessi on koettu tasapuoliseksi, sillä laitos ottaa hyvin huomioon opiskelijoiden mielipiteen. Yleensä tutorien joukossa on ollut hallituslaisia, mutta tämä ei sinällään ole itseisarvo. Kuitenkin tutorien joukossa tulisi olla ihmisiä, jotka tietävät myös hyvin ainejärjestön toiminnan ja osaavat tuoda sen hyvin esille fuksien keskuudessa. Tämä johtuu siitä, että ainejärjestötoiminta lepää uusien fuksien varassa erittäin vahvasti. Jos uusia ei lähde mukaan, toiminta näivettyy. Kaikkien tutorien ei tulisi kuitenkaan olla hallituslaisia, sillä muuten hallituksen toiminta näivettyy syyskuun aikana kaikkien ollessa kiireisiä. Asiasta kannattaa olla itse aktiivinen laitoksen suuntaan.

Ideoita tutorointia koskien
Varjotutorit 7. tutor Tutorien tuominen lähemmäksi ainejärjestöä
 * Keväällä 2014 tuli SPOL:n järjestämässä ainejärjestötapaamisessa puheeksi varjotutorit, eli ns. ainejärjestön valitsemia epävirallisia tutoreita jotka toimivat normaalien tutorien rinnalla. Nämä varjotutorit voisivat sitten tuoda vahvemmin ainejärjestöä esiin fukseille
 * Vuoden 2014 kevään aikana on käyty paljon keskustelua 7. tutorin mahdollisuudesta sisäänottokiintiön noustessa. Stimulus ja SPOL ovat olleet yhteydessä sekä laitoksen johtoon että tiedekunnan dekaaniin aiheesta. Tällä hetkellä rajana on, että 15 fuksia kohden olisi 1 tutor. Tämä raja on yliopiston hallituksen asettama, ja siihen on vaikea vaikuttaa.
 * Kauppiksella on sellainen malli, että tutorien lisäksi hallitus on fuksiryhmässä. Tällä tavalla saadaan ainejärjestötoiminta näkymään erittäin vahvasti fuksien keskuudessa. Tutoreita myös kutsutaan Pörssin tutoreiksi, eikä esim. kauppiksen tutoreiksi. Tätä mallia kannattaa harkita/kokeilla jos koetaan hyväksi. Toisaalta myös tutorien työrauha on tärkeää, joten tästä kannattaa käydä pitkät keskustelut.